cyanic-selkie/wikianc huggingface dataset:
Diaphanopterodea
Diaphanopterodea er en utdødd insektgruppe.
Utseende
Middelsstore til nokså store, slanke insekter. Hodet hadde store fasettøyne og trådformede antenner, munndelene var sugende. De to vingeparene var ganske like hverandre, forholdsvis smale vinger med et fint, men ikke spesielt tett årenett. Beina var forholdsvis korte med tre-leddete føtter, bakkroppen nokså lag med to lange haletråder.Disse insektene kunne folde vingene sammen rundt kroppen i likhet med "nyvingene", Neoptera, en avansert insektgruppe som omfatter de fleste nålevende artene. Imidlertid blir det antatt at Diaphanopterodea kan ha utviklet denne evnen uavhengig av Neoptera og ikke hører til gruppen.
Nymfestadiet var dekket av hårlignende filamenter.
Fossiler
Gruppen er først kjent fra midten av karbon og døde etter alt å dømme ut i den store massutdøingen ved slutten av perm.
Neomathion
Neomathion er en slekt av biller som ligner smellere (Elateridae). <!--
Utseende
Små til middelsstore (3-11 millimeter), slanke, blanke, mørkbrune til svarte råtevedbiller, de ligner smellere (Elateridae). Oversiden er fint hårete. Hodet er forholdsvis lite og lett nedoverbøyd. Antennene er 11-leddete, litt sasgtakkede, omtrent så lange som hode + pronotum. Brystskjoldet (pronotum) er avrundet firkantet, omtrent så langt som bredt, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, noe avsmalnende bakover, så brede som eller litt smalere enn brystskjoldet. De har fine lengdestriper. Beina er temmelig korte.
Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.
Levevis
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter. -->
Utbredelse
Slekten er hovedsakelig utbredt i den neotropiske økosonen, men forekommer også i Australia.
Liste over ordførere i Midsund
Liste over ordførere i Midsund. Midsund kommune ble opprettet 1. januar 1965 ved sammenslutningen av gamle Sør-Aukra kommune med sørlige del av Midøya og naboøya Dryna, som var en del av Vatne kommune. Den 1. januar 2020 ble Midsund slått sammen med Molde kommune.
N5 (Senegal)
N5, nasjonal vei nummer 5, er en interstatlig vei som binder det vestlige Senegal sammen fra nord til sør. Veien er en del av Dakar-Lagos-motorveien, en av de transafrikanske motorveiene. Veien er 240 km lang og går fra Bignona i sør til Kaolack. På veien krysser den Gambia.
Valget i Tanzania 1970
Valget i Tanzania 1970 blei avholdt 30. oktober 1970. Tanzania var en ettpartistat på denne tida, med Tanganyika African National Union som eneste lovlige parti i fastlandstanzania, og Afro-Shirazi Party som eneste lovlige parti på Zanzibar. I valget til nasjonalforsamlinga var det to kandidater fra samme parti i hvert av de 106 valgdistriktene, mens presidentvalget i praksis var en folkeavstemning om TANU-leder Julius Nyereres kandidatur.
N5 (Senegal)
Veien er koblet til N4 i Bignona og går mot nord og krysser grensen til Gambia. Den deler navn med South Bank Road i drøyt 40 km gjennom Serekunda, til hovedstaden Banjul, hvor den krysser elven Gambias utløp mot Atlanterhavet via ferge til Barra. Ca 3 km ut av Barra deler veien navn med North Bank Road, hvorpå veien skilles. N5 fortsetter mot nord, mens North Bank road tar av mot øst langs nordsiden av elven Gambia.
Valget i Tanzania 1970
Valgdeltakelsen var 70,1 % i presidentvalget og 66,6 % i nasjonalforsamlingsvalget.
N5 (Senegal)
Veien krysser grensen mot nord inn i Senegal og følger østsiden av nasjonalparken Fathala Wildlife Reserve og fortsetter nordøst til Kaolack. Ved Kaolack ender N5 og møter N4 på nytt.
Leif Olav Alnes
Leif Olav Alnes (født 29. januar 1957 ) er en norsk friidrettstrener. Han har siden 1980-årene trent mange av de sterkeste sprinterne i det norske friidrettsmiljøet.
Alnes kommer fra Torvikbukt i Møre og Romsdal. Han var selv en lovende sprinter som junior med en bestetid på 10,8 sekunder på 100-meter, og vant junior-NM i 1977. En trafikkulykke da Alnes avtjente førstegangstjeneste gjorde at han måtte legge opp som aktiv, og han satset heller på å bli trener.
Tidlig i 1990-årene var norsk sprint i rivende utvikling, med sterke resultater fra folk som Geir Moen og John Ertzgaard. Alnes var sentral i utviklingen av disse, og med fokus på systematisk videoanalyse av sprinternes løpemønster i regi av Norges idrettshøgskole ble han ofte sammenlignet med Egil «Drillo» Olsen, som hadde stor suksess med lignende metoder med Norges herrelandslag i fotball.
Alnes har senere trent utøvere som Ezinne Okparaebo, Christian Settemsli Mogstad, Elisabeth Slettum, Amalie Iuel og Karsten Warholm.
Under Idrettsgallaen 2018 vant Alnes prisen for «Årets trener». Han vant Norske Idrettsleder-Veteraners ærespris for 2017.
3 Songs for Rut
3 Songs for Rut er en musikk-EP med det norske bandet Motorpsycho, utgitt i 1992. EP-en har tre låter og ble sluppet i begrenset opplag på 7" vinyl. «Have Fun» og «Loaded» ble sluppet på nytt på studioalbumet 8 Soothing Songs for Rut i 1992 sammen med låter fra EP-en Soothe.
Produsenter, coverart etc.
Innspilt og mikset i Brygga Studios i Trondheim, mastering gjort i Nidaros Studios.
UNPSG
Politistyrken hadde 114 politifolk til rådighet. Den ble ledet av Halvor Hartz fra Norge.
Victoria Bustos
Karriere
Hun debuterte som proffbokser 8. juli 2011 mot landskvinnen Maria Ruiz.
Bustos sitt første tap kom i hennes syvende kamp, for WBC-beltet i lettvekt, mot landskvinnen Érica Farías den 17. november 2012.
Knutsen & Herlofson
Knutsen & Herlofson var et av Larviks betydeligste rederier, etablert i 1874 av Peter Eduard Alexander Herlofson (1839-1909) og Nicolai Christian Grove Knutsen (1839-1931). De drev også med befraktning, handel med skip, samt valuta- og verdipapirhandel. Samme år etablerte de Laurvig Strandværft sammen med Colin Archer. Knutsen & Herlofson gikk overende i 1886 som en indirekte følge av Arendalskrakket, da Peter Herlofsons bror, bankskjef Axel Nicolai Herlofson gikk konkurs. Thomas Arbo Høeg, som da hadde vært ansatt som fullmektig siden 1876, overtok driften av firmaet, under navnet Ths. Høeg & Co A/S.
Victoria Bustos
Karriere
21. september 2013 vant hun det ledige IBF-beltet i lettvekt på poeng mot landskvinnen Ana Esteche.
Hun gikk omkamp mot Érica Farías i annen vektklasse 30. juli 2016, denne gang for WBC-beltet i super lettvekt, men tapte på nytt med enstemmig poengavgjørelse.
Bustos forsvarte IBF-beltet i lettvekt fem ganger, før hun 28. april 2018 tapte det mot den irske WBA-mesteren Katie Taylor.
Hun forsøkte på nytt opp å gå opp én vektklasse 1. desember 2018 mot colombianske Enis Pacheco, og vant IBFs ledige interimsbelte i super lettvekt.
30. november 2019 møtte hun den norske WBA-, WBC-, WBO-, IBO- og IBF-mesteren Cecilia Brækhus til kamp om de fem beltene i weltervekt, men tapte enstemmig på poeng.
Pharaphodius
Aphodius (Pharaphodius) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Middelsstore, blankt svarte gjødselbiller. Et fellestrekk for denne gruppen er at ingen av dekkvingenes lengdestriper møtes før vingespissen, alle når til spissen.
Levevis
Disse billene lever i møkk og er hyppigst på steder der husdyr beiter.
Utbredelse
Gruppen er utbredt i Asia, i tillegg lever én art i Mexico. Det er uklart om noen afrikanske arter også bør regnes med her.
Systematisk inndeling
Avgrensingen av denne gruppen er uklar, det er usikkert om den bør regnes som en naturlig gruppering.
Ernest Deleu
Ernest Deleu var en belgisk turner som deltok i de olympiske leker 1920 i Antwerpen. Deleu vant en olympisk bronsemedalje i turn i OL 1920 i Antwerpen. Han var med på det belgisk laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,8 poeng foran Danmark med 1324,8 og Belgia på tredje og siste plass med 1094 poeng.
Algoritmehandel
Algoritmehandel, også kjent som robothandel, dataprogrammert handel, algoritmebasert handel, er bruken av EDB-maskiner for å bestille aksjer og andre verdipapirer, der programvarens innstillinger dikterer omstendighetene som må være til stede for at en bestilling skal utføres. Innstillingene kan være (på) tall som refererer til tid, pris, eller antall. Når en matematisk algoritme (som blir kjørt av datamaskiner) gir beskjed, så blir bestillingen levert elektronisk, uten at mennesker har tatt avgjørelser etter at programvaren har blitt stilt inn.
Flere typer algoritmehandel baserer seg på å overført informasjon mellom børser så raskt som mulig. Innen såkalt høyhastighetshandel har det vært en rivende utvikling. Store beløp er benyttet til å legge fiberoptiske kabler mellom finanssentere så rett som mulig. Desto rettere kabelen går desto mindre blir avstanden og desto raskere kan lyssignaler gjennom fiberoptiske kabler nå fra ett finanssentrum til et annet. Det har også blitt gjort store investeringer i mikrobølge tårn som sender mikrobølgesignaler gjennom luft. Nettverk av laserkanoner som sender signaler fra mast til mast er også bygd ut mellom børser.
Feilprogrammering
2,7 milliarder kroner ble tapt da datamaskinene til Knight Capital Group «løp løpsk» etter feilprogrammering i meglerfirmaets programvare.
Erlend Mørch
Erlend Andreas Mørch (født i 1994) er en norsk komiker, tekstforfatter og journalist fra Hellerud i Oslo.
Mørch dukket først opp som del av humorkollektivet Humornieu i 2014 med blant annet Morten Ramm, der han har medvirket med produksjon av sketsjer som publiseres på YouTube. Fra 2017 til 2020 var han ansatt i kulturavisen Natt&Dag, der han i 2017 og 2019 bidro til videoreportasjer om stortingsvalget. Mørch var sammen men Steinar Klouman Hallert manusforfattere og skapere av TV-serien Sigurd fåkke pult i 2020. For serien ble han nominert til Gullruten 2020 i klassen beste manus TV-serie sammen med og Steinar Klouman Hallert. I 2021 laget han YouTube-serien Erlend og Stortingsvalget sammen med Steinar Klouman Hallert og Javad El Bakali på sin egen YouTube-kanal. Sammen med Klouman Hallert ble han nominert til Gullruten 2023 i klassen beste programleder underholdning for TV-serien Erlend og Steinar hjelper deg.
Mørch kringkaster spill og annet på videostrømmingssplattformen Twitch. Mørch leder en ukentlig podcast ved navn Radio Mørch.
I juli 2023 ble det kjent at Erlend og Steinar skal produsere innhold for NRK. Radio Mørch ble tilgjengelig i NRK Radio.
Gerd Pettersen
Gerd Julie Bergljot Pettersen (født 24. oktober 1914 som Gerd Julie Bergljot Whist i Værdal, død 13. mai 2008) var en norsk motstandskvinne.
Sammen med sin mann Alf T. Pettersen, Rolf A. Syversen og Reidar Larsen var hun ansvarlig for flyktningeoperasjonen Carl Fredriksens Transport, som hjalp omtrent tusen nordmenn, hvorav halvparten av jødisk avstamning, å flykte fra tyskerne til Sverige vinteren 1942-1943.
Bakgrunn
Gerd Pettersen var 27 år gammel i 1942. Hun vokste opp på Askim stasjon, hvor hennes far var stasjonsmester. Ekteparet Pettersen bodde i 1942 i Trondheimsveien 17 i Oslo. Gerd var ansatt i Telegrafverket, og høsten 1942 hadde hun i lengre tid vært aktiv i distribusjonen av illegale aviser. Hun var gravid, og fødselen var ventet å skje i mars 1943.
Alf var politimann, og var blitt avskjediget fra politiet høsten 1942 fordi han ikke ville innrette seg etter det nye regimets ordre. Blant annet nektet han å gjøre nazi-hilsen til tyske offiserer, slik det nye politireglementet krevde. Da han ble oppsagt gikk han først i dekning en kort periode, deretter tok han jobb som inspektør i transportformidlingens avdeling 1 i Maridalsveien. Der fikk han Reidar Larsen som sjef. Pettersen og Larsen samarbeidet om å stjele store mengder poteter fra tyske lagre, og smuglet potetene ut til folk som manglet mat; matmangel var begynt å bli et problem i Norge høsten 1942. En av lederne for «potetaksjonen» var Ole Berg, som var bakmann i Milorg og som etter hvert skulle bli hjulpet over til Sverige av Carl Fredriksens Transport.
Carl Fredriksens Transport
I slutten av oktober 1942 kom fire jødiske brødre til Syversens gartneri i nærheten av Carl Berners plass i Oslo. De fire var på flukt fra tyskerne. De fire London-brødrene var Leopold, Benjamin, Charles og Nathan.
Syversen kontaktet en bekjent ved navn Arnold Pedersen; han var radiohandler i Trondheimsveien 27, og Syversen håpet han kunne gi råd om hvordan brødrene London kunne hjelpes. Pedersen opprettet kontakten mellom Syversen og Alf Pettersen, som var godt kjent i grensetraktene etter mange kuréroppdrag mellom Sverige og Norge for motstandsgrupper i Oslo.
Turen hvor brødrene London ble brakt i sikkerhet, gikk via Lillestrøm, på østsiden av Øyeren og derfra over til Sandstangen i Trøgstad, hvor de ble henta av drosjeeier Harald Teigen fra Askim og kjørt til grensen.
På oppfordring fra milorg.-sjefen Ole Berg begynte Alf og Gerd Pettersen, Reidar Larsen samt Syvertsen å planlegge hvordan de kunne bringe andre utsatte i sikkerhet. Dette ble oppstarten på Carl Fredriksens transport.
Alf T. Pettersen var lederen for transportene, og på hver konvoi satt han med ladd våpen i passasjersetet i førerhuset på en av lastebilene. Fra sist i november 1942 frem til 14. januar 1943 ledet Pettersen daglige konvoier (med unntak av lørdager, søndager, julaften og 1. juledag) frem til grensen.
Ved noen anledninger var Alf Pettersen også matkurér fra gården Duserud i Eidsberg til biskop Eivind Berggrav, som satt internert på sin hytte på Holmen i Asker.
Gerd Pettersen var ansvarlig for flyktningrutens varslingssystem.
I januar 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige. Syversen ble igjen i Norge, fordi hans kone Klara (i likhet med Gerd) ventet barn i mars 1943. Syversen ble arrestert 10. juli 1943, og satt på Møllergata 19 og på Grini til han ble skutt på Trandum 30. oktober året etter.
Minnesmerker og æresbevisninger
I 2012-2013 ble det opparbeidet en minnepark med monument der Syversens gartneri lå for å hedre dem som sto bak virksomheten.
I 2017 ble Gerd Pettersen som én av fire posthumt hedret av staten Israel for sin innsats for å redde norske jøder. Hederen bestod i tildeling post mortem av medaljen og hedersbetegnelsen «Righteous Among the Nations», under en seremoni i Oslo rådhus der statsminister Erna Solberg holdt en tale til ære for de involverte i Carl Fredriksens Transport.
I forbindelse med kommunesammenslåingen til Indre Østfold i 2020, fikk Gerd Pettersen en gate oppkalt etter seg «Gerd Pettersens vei» på Mysen.
Promotor 1
Promotor 1 er en musikk-EP med Motorpsycho, utgitt i 1994.
Alf T. Pettersen
Alf Tollef Pettersen (født 6. desember 1911 i Mysen, død 23. mars 1986) var en norsk politi- og motstandsmann.
Sammen med sin kone Gerd Pettersen, Rolf A. Syversen og Reidar Larsen var han ansvarlig for flyktningeoperasjonen Carl Fredriksens Transport, som hjalp omtrent tusen nordmenn å flykte fra tyskerne til Sverige vinteren 1942–1943.
Bakgrunn
Alf T. Pettersen var den yngste av tolv søsken, sønn av pakkhusbestyrer Johannes Pettersen og hustru Berthe Marie (Nilsen).
Pettersen leste etter oppfordring og støtte fra sin far teologi i et år, men etter et år avsluttet han studiet og søkte seg over i politiet.
Under andre verdenskrig
Alf Pettersen var 30 år gammel i 1942. Han var politimann, og var blitt avskjediget fra politiet høsten 1942 fordi han ikke ville innrette seg etter det nye regimets ordre. Blant annet nektet han å gjøre nazi-hilsen til tyske offiserer, slik det nye politireglementet krevde. Da han ble oppsagt gikk han først i dekning en kort periode, deretter tok han jobb som inspektør i transportformidlingens avdeling 1 i Maridalsveien. Der fikk han Reidar Larsen som sjef. Pettersen og Larsen samarbeidet om å stjele store mengder poteter fra tyske lagre, og smuglet potetene ut til folk som manglet mat; matmangel var begynt å bli et problem i Norge høsten 1942. En av lederne for «potetaksjonen» var Ole Berg, som var bakmann i Milorg og som etter hvert selv ble hjulpet over til Sverige av Carl Fredriksens Transport.
Ved noen anledninger var Alf Pettersen også matkurér fra gården Duserud i Eidsberg til biskop Berggrav, som satt internert på sin hytte på Holmen i Asker.
Carl Fredriksens Transport
I slutten av oktober 1942 kom fire jødiske brødre til Syversens gartneri i nærheten av Carl Berners plass i Oslo. De fire var på flukt fra tyskerne. De fire London-brødrene var Leopold, Benjamin, Charles og Nathan.
Syversen kontaktet en bekjent ved navn Arnold Pedersen; han var radiohandler i Trondheimsveien 27, og Syversen håpet han kunne gi råd om hvordan brødrene London kunne hjelpes. Pedersen opprettet kontakten mellom Syversen og Alf Pettersen, som var godt kjent i grensetraktene etter mange kuréroppdrag mellom Sverige og Norge for motstandsgrupper i Oslo.
Turen hvor brødrene London ble brakt i sikkerhet, gikk via Lillestrøm, på østsiden av Øyeren og derfra over til Sandstangen i Trøgstad, hvor de ble henta av drosjeeier Harald Teigen fra Askim og kjørt til grensen.
På oppfordring fra milorg.-sjefen Ole Berg begynte Alf og Gerd Pettersen, Reidar Larsen samt Syvertsen å planlegge hvordan de kunne bringe andre utsatte i sikkerhet. Dette ble oppstarten på Carl Fredriksens transport.
Alf T. Pettersen var lederen for transportene, og på hver konvoi satt han med ladd våpen i passasjersetet i førerhuset på en av lastebilene. Fra sist i november 1942 frem til 14. januar 1943 ledet Pettersen daglige konvoier (med unntak av lørdager, søndager, julaften og 1. juledag) frem til grensen.
Flukt
I januar 1943 avslørte tyskerne virksomheten. Alf og Gerd Pettersen samt Reidar Larsen klarte å flykte til Sverige. Syversen ble værende i Norge. Han ble arrestert 10. juli 1943, og satt på Møllergata 19 og på Grini til han ble skutt på Trandum 30. oktober året etter.
Etter krigen
Alf Pettersen fikk etter krigen jobben sin tilbake i politiet. Han ble sentral i gjenopptagelsen av «Feldmann-saken».
Minnesmerker og æresbevisninger
I 2012–2013 ble det opparbeidet en minnepark med monument der Syversens gartneri lå, for å hedre dem som sto bak denne flyktningebragden.
I 2018 ble det satt opp minneplate på huset hvor Alt T. Pettersen vokste opp i Smedgata 26 på Mysen.
Doug Casey
Douglas "Doug" Casey er en amerikansk økonom og talsmann for det frie markedet. Han er en bestselgende forfatter og styreformann i Casey Research, som tilbyr informasjon for uavhengige investeringer. Siden 1979 har han skrevet det internasjonale nyhetsbrevet The International Speculator. Han bidrar også hyppig til diverse nyhetsmedier og aviser.
Casey tok eksamen ved Georgetown i 1968 gikk i samme klasse som Bill Clinton. Caseys første bok, The International Man (1978), var en av de første bøkene som anla et internasjonalt blikk på hvordan allokere sine investeringer. Hans neste bok Crisis Investing (1979) ble den mestselgende finansboken noensinne, og var #1 på New York Times Best Seller list i 12 uker.
Casey støttet Ron Paul sitt kandidatur som president i 2008. I 2009 ga han en tale med tittelen My Misadventures in the Third World i hvilken han foreslo på privatisere et lite land og få det børsnotert på New York Stock Exchange. I senere år har han jobbet mye med hvordan internett gir store konkurransefordeler.
Casey har i de senere årene bodd diverse steder i verden. selv om hans kontorer er i New England, Vermont.
Jessica McCaskill
Jessica «CasKILLA» McCaskill (født 8. september 1984 i St. Louis i Missouri) er en amerikansk proffbokser, som innehar WBA- og WBC-beltene i super lettvekt, samt alle fem beltene i weltervekt.
15. august 2020 møtte hun den norske ubestridte WBA-, WBC-, WBO-, IBO- og IBF-mesteren Cecilia Brækhus til kamp om de fem beltene i weltervekt, og vant på poeng i Tulsa i Oklahoma.
Émile Duboisson
Émile Duboisson var en belgisk turner som deltok under de olympiske leker 1920 i Antwerpen. Duboisson vant en olympisk bronsemedalje i turn under OL 1920 i Antwerpen. Han var med på det belgisk laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,8 poeng foran Danmark med 1324,8 og Belgia på tredje og siste plass med 1094 poeng.
Odin Forvaltning
Odin Forvaltning AS, stilisert ODIN Forvaltning, (stiftet 12. februar 1990 som Independent Fund Management AS) er et norsk forvaltningsselskap for verdipapirfond, heleid av SpareBank 1 Gruppen, med hovedkontor i Oslo og kontorer i Bergen, Göteborg, Helsingfors og Stockholm. Selskapet ledes av Rune Selmar og tilbyr aktivt forvaltede aksjefond, rentefond og kombinasjonsfond.
Selskapet er en av de største fondsforvaltere i Norge som fra 2012 til 2015 økte forvaltningskapitalen fra 25 til 40 milliarder kroner.
Billboard Hot 200
Billboard Hot 200 er en hitliste som presenterer de 200 mest solgte/populære album (inkludert EP-er) i USA for øyeblikket og brukes oftest som en indikasjon på en artist eller gruppes popularitet. Listen er basert på avspillinger på radio og platesalg, der målingen begynner hver mandag og slutter på søndag. Resultatene kontrolleres på torsdager og publiseres på lørdag. Som regel er det de album som havner på førsteplassen, «number ones», som huskes best.
Det første albumet på Billboard Hot 200 var Belafonte av Harry Belafonte 24. mars 1956. Den nåværende nummer 1-albumet er «21» av Adele. (13. juni 2012).
Artist/gruppe milepæler
==== Flest topp-10 album ====
==== Flest Nummer-1 album ====
==== Flest Nummer-1 album på rad ====
Hölder-kontinuitet
Hölder-kontinuitet angir en form for kontinuitet innen matematisk analyse, strengere enn uniform kontinutitet og gir en begrensning på hvor raskt en funksjon kan endre seg. Hölder-kontinuitet kan sees på som en generalisering av Lipschitz-kontinuitet; mens Lipschitz-kontinuitet gir en lineær begrensning, gir Hölder-kontinuitet en eksponensiell begrensning. En funksjon sies å være Hölder-kontinuerlig dersom det finnes to reelle tall C (større eller lik 0) og \gamma (større enn 0) slik at for hvert par (x, y) i funksjonens definisjonsmengde, er absoluttverdien av forskjellen mellom avbildningen av disse, opphøyd i \gamma og ganget med C, større enn absoluttverdien mellom punktene x og y. Begrepet er oppkalt etter den tyske matematikeren Otto Hölder.
Funksjoner som i seg selv og i sine partiell-deriverte er Hölder-kontinuerlige, hvis norm er endelig, sies å tilhøre et Hölder-rom.
Definisjon
En funksjon f : X \to Y, der X og Y er delmengder av de relle tallene, sies å være Hölder-kontinuerlig (med eksponent \gamma) dersom det finnes en konstant C \geq 0 og en konstant \gamma > 0 slik at
Dette gjelder også i andre metriske rom enn de reelle tallene. Gitt to metriske rom (X, d_X) og (Y, d_Y), der d_X og d_Y angir metrikkene på henholdsvis mengdene X og Y, sier man at en funksjon f : X \to Y Hölder-kontinuerlig (med eksponent \gamma) dersom det finnes en konstant C slik at
Ungdomsmesterskapet i mangekamp 2004
Ungdomsmesterskapet i mangekamp 2004 ble arrangert på Nadderud stadion i Bærum 4. og 5. september 2004. Arrangør var IL Tyrving.
Gutter 17 år
Kun én utøver deltok.
Jenter 17 år
Kun én utøver deltok.
Typeteori
I matematikk, informatikk og logikk er typeteori studien av visse formelle systemer som relaterer termer til typer. Typeteori ble opprinnelig utviklet for reparere Russels og Whiteheads logiske system Principia Mathematica, som Kurt Gödel i 1902 oppdaget var inkonsistent, men typeteori er i dag et studium i seg selv. Det forskes på bruk av typeteori som et alternativ til mengdelære som fundamentet for matematikk, og det er en nær sammenheng mellom datatyper, slik man finner dem i programmeringsspråk, og typene i typeteori. Videre er det en tett sammenheng med logikk, tydeliggjort av Curry-Howard-korrespondansen.
Lambdakalkylen med endelige typer
Lambdakalylen med endelig typer (eng: "simply typed lambda calculus"), \lambda^\to, ble utviklet av Alonzo Church i 1940, i et forsøk på temme den utypete lambdakalkylen, som er logisk sett inkonsistent.
Syntaks
Den syntaktiske kategorien for typer defineres som følger, hvor B er en mengde med "basistyper", Et eksempel på basistyper som man kan finne i programmeringsspråk er hvor nat står for naturlige tall, og bool for bolske verdier. Da vil f.eks. typen representere en funksjon som tar et naturlig tall og returnerer en boolsk verdi. En funksjon som tar flere argumenter, f.eks. pluss funksjonen, vil ha typen.
Termene i \lambda^\to er definert som Her represetnerer en funksjon som tar et argument x av typen \tau, og som returnerer e. Jukstaposisjon av to termer, e_1 \, e_2 representerer funksjonskall (vanlig notasjon innen matematikk er e_1(e_2)), og x er referanse til en variable.
Typesjekking
Relasjonen definerer hvorvidt et uttykk e har typen \tau under antagelsene (hvor  representerer antagelsen at variabelen x har typen \tau). \Gamma kalles en kontekst. Relasjonen defineres som følger: For å være formell, må det spesifiseres hva \Gamma er og hva og  skal bety. Det er flere måter å gjøre dette på. Det konseptuelt enkleset er å si at \Gamma er en endelig, partiell funksjon fra mengden av variabler til typer, og å definere som funksjonen slik at, og ellers , gitt at x \not= y.
Semantikk
Denne relasjonen kan så løftes til en relasjon som gjør en enkel \beta-reduksjon hvor som helst i en term. Relasjonen defineres som følger:
Gjentatt reduksjon representeres med relasjonen e \to^* e', som tilsvarer den refleksive og transitive tillukkningen av e \to e', og som defineres som :
Hvis en term e ikke kan reduseres, altså, det finnes ingen e' slik at e \to e', så kalles e en verdi. Det er bevist at for alle termer e, kontekster \Gamma og typer \tau slik at , så vil e \to e' slik at e' er en verdi. Dette er ikke tilfellet for utypet lambdakalkyle, hvor f.eks. termen ikke reduserer til noen verdi.
Lambdakalkyle à la Curry
Presentasjonen av \lambda^\to i avsnittene over, er presentert à la Church, siden termene er annotert med typer. Et alternativ er å beholde de utypede termene fra den utypede lambdakalkylen. Dette kalles à la Curry, og definisjonen av termer er da: og typerelasjonen er
Hvorvidt et typesystem er presentert à la Curry eller Church vil få følger for hvilke egenskaper systemet får. F.eks. kan et uttrykk e i \lambda^\to à la Church kun ha en type, mens i à la Curry kan et term ha mange forskjellige typer. For mer uttrykksfulle typesystemer, så kan typesjekking bli uavgjørbart i Curry form, mens de oftere er avgjørbare i Church form. Noen typesystemer har kun mening i en av formuleringene.
Normalform
I motsetning til utypet lambdakalkyle, så har alle vell-typede termer i \lambda^\to en unik normalform (opp til alpha-ekvivalens).
System F
System F generaliserer \lambda-kalkyle med endelige typer, ved å legge til kvantifisering over typer. Typesystemet går også under navnene Andreordens \lambda-kalkulus og polymorfisk \lambda-kalkulus. System F ble oppdaget av både logikeren Jean-Yves Girard og informatikeren John C. Reynolds uanvhengig av hverandre.
Motivasjon
I System F løses dette ved å innføre variabler for typer og en kvantor som gjør det mulig å uttrykke for alle typer \alpha, så er \tau en type, hvor \alpha kan forekomme fritt i \tau. Konkret notasjon for kvantoren er. Her er noen eksempler på funksjonstyper hvor allkvantoren kommer til nytte:
Definisjon
Typene fra \lambda^2 utvides med to nye former: hvor \alpha kalles en type-variabel, og representerer polymorfi.
Termene utvides med to nye konstruktører: hvor sier at termen e skal fungere for alle typer satt inn i e, og e\,\tau, som forventer at e er av typen, betyr at uttrykket e skal spesialiseres til typen \tau.
Typereglene for System F er som for \lambda^\to, men med to ekstra regler:
og . Notasjonen betyr her mengden av frie type-variabler som forekommer i \Gamma.
Eksempler
Vi kan observere at vi nå kan definere en genrell identitetsfunksjon, som har typen. Hvis vi kaller funksjonen id ser vi at uttrykket har typen.
Det er også mulig å representere naturlige tall ved å benytte Churchs enkoding i System F. Ideen bak Churchs enkoding er at et tall n representeres av en iterator som itererer n ganger. I utypet \lambda-kalkyle kan man definere 0 som, altså funksjonen som tar et element x og en funksjon f, og sender x gjennom funksjonen f null ganger. Videre defineres 1 som, altså funksjonen som sender x gjennom f en gang, og 2 defineres som , funksjonen som sender x gjennom f to ganger. Generelt defineres tallet n som funksjonen.
Barendregts lambda-kube
Matematikeren Henk Barendregt utviklet lambda-kuben, \lambda-kuben, for å utforske forskjellige utvidelser av typesystemer. Han tar utgangspunkt i \lambda^\to, og ser på tre utvidelser, som vises som akser i kuben:
Definisjon av lambda kuben
Det er ikke lenger praktisk å ha to seperate syntaktiske kategorier for termer og typer, og i \lambda-kuben definerer man derfor pseudo-termer som hvor C er en mengde konstanter, som minst inneholder * (les: type) og \Box (les: 'kind').
Felles regler
Alle systemene har noen regler til felles.
Parametriske regler
Følgende regel er parametrisk i.
Egenskaper ved typesystemer
To klassiske egenskaper som typesystemer kan ha er:
Kirsten Hofseth
Kirsten Hofseth (født ) er en norsk skuespiller. Hun har medvirket i en rekke norske filmer og fjernsynsproduksjoner, og arbeidet ved flere norske teatere. I 1972 var hun med på å starte opp Teatret Vårt i Molde.
Messengers 2: The Scarecrow
Messengers 2: The Scarecrow er en amerikansk skrekkfilm fra 2009. Filmen fungerer som en oppfølger til skrekkfilmen The Messengers fra 2007. Den ble regissert av Martin Barnewitz, og ble sluppet direkte på DVD og Blu-ray den 21. juli 2009.
Sammendrag
Handlingen starter med at en kvinne som blir forfulgt gjennom en stor kornåker, men forfulgeren tar henne igjen og dreper henne. John Rollins, far i Rollins-familien, prøver å redde gården sin og holde familien sin sammen. Kornåkeren rundt gården hans dør fordi vanningsanlegget ikke fungerer som den skal, og kråker spiser opp alt kornet hans. John har masse gjeld i banken. En venn av ham, en finansiell rådgiver, prøver å overbevise ham om å selge gården. Men det blir senere avslørt at han foreslår dette utelukkende for sin egen bekvemmelighet. En dag oppdager John et hemmelig rom på låven, hvor han finner et merkelig fugleskremsel som han plasserer på kornåkeren sin. Deretter blir tilstanden på kornåkeren hans mye bedre, men fugleskremselet slipper også løs en grusom forbannelse. Avlingene ved gården begynner å vokse, men John begynner å finne flere døde fugler i åkeren sin, samt en mystisk liten jente som stadig dukker opp fra ingensteds. Samtidig får han stadig flere komplikasjoner i sitt allerede vanskelige ekteskap. Flere mennesker begynner etterhvert å dø, deriblant den finansielle rådgiveren som hadde prøvd å ta over gården hans.
En bekjent av John prøver å overbevise kona til John om å forlate John, slik at de kan bli sammen. Samtidig, møter John en ny nabo, Jude Weatherby, som ser ut å vite mer enn han sier om hendelsene rundt fugleskremselet i åkeren til John. John tror at fugleskremselet er kilden til alle hans problemer, og han prøver å brenne opp fugleskremselet. Men på grunn av dette rekker han ikke en terapi-time med sin kone, noe som forårsaker en ytterligere rift i forholdet deres. John går på besøk til Jude for å be om råd. Istedenfor møter han Judes kone, Miranda som gir ham litt te, som hun har fylt med narkotika. John sovner, og Miranda tar nytte av dette og voldtar ham. John innser hva Miranda gjorde mot ham og føler seg skyldig, og situasjonen blir ikke bedre av kona hans tror at han utro mot henne. John oppdager at Jude og Miranda er spøkelser etter gårdens tidligere eiere. De satte i gang en voodoo-forbannelse for å hjelpe dem med gården, og de forteller John at for å overleve må han la fugleskremselet drepe hele familien hans. De avslører at fugleskremselet vil gjøre alt som står i dens makt for å passe på det landområdet som den har oppsyn over, og sørge for at avlingene når sitt fulle potensial. Fugleskremselet vil ødelegge alle som kommer i veien for dette, og den ser at familien til John er en distraksjon for jordbruket, så fugleskremselet angriper dem.
Den lokale sheriffen kommer til gården, men blir slått bevisstløs. Johns kone, Mary, mistenkter at John overfalt lensmannen og at det var han som drepte den finansielle rådgiveren tidligere i filmen. Mary tror at John har blitt gal, og hun prøver å få barna sine vekk fra gården. Deres unge sønn, Michael, som har vært klar over fugleskremselet hele tiden, stikker av for å hjelpe faren sin. Men fugleskremselet kommer til liv og angriper Rollins-familien. fugleskremselet dreper sheriffen og angriper Rollins 'tenåringsdatter, Lindsay. John havner i et basketak med fugleskremselet, og Michael kjører over den med en traktor. Familien ødelegger fugleskremselet, og filmen slutter med at spøkelset etter den lille jenta tar med seg restene etter fugleskremsel tilbake til det hemmelige rommet på låven, hvor John først fant fugleskremset. Men det kommer ikke frem hvem denne lille jenta var, eller hva slags forbindelse denne jenta hadde til familien eller gården.
Ulrik Erik Grape Wiig
Ulrik Erik Grape Wiig (født 20. juli 1864 i Kistrand, død 6. november 1938 i Bergen) var en norsk fisker og politiker for Det norske Arbeiderparti.
Wiig vokste opp på handelsstedet Havøysund i Vest-Finnmark, der faren var faktor (= stedlig leder). Etter noe utdanning, dels ved privatlærer, dels på offentlig skole i Tromsø, blei Wiig ansatt hos faren og arbeidde der noen år. I 1885 kjøpte han gården Vandholmen i Måsøy. Her hadde han noen dyr og dreiv ellers fiske. I 1910 flytta han til Gjesvær og fortsatte som fisker. Han var i rundt førti år takstmann for Hypotekbanken knytta til lån på seil- og motorbåter. Sine siste leveår bodde han i Fana.
Han satt på Stortinget i perioden 1916–1918, valgt fra Vestfinmarken krets i Finmarkens amt. Han var medlem av protokollkomiteen.
Fumana thymifolia
Fumana thymifolia er en dvergbusk i solrosefamilien.
Den blir opptil 20 cm høy og er rikt forgrenet. Bladene er smale, hårete og klebende. De gule, 9–14 mm store blomstene sitter i en endestilt, åpen kvast. Den vokser på tørre, steinete steder og i stabile sanddyner, garrigue og åpen skog. Arten er utbredt i nesten hele middelhavsområdet, men mangler på Kypros og noen andre steder lengst øst.
Ernest Dureuil
Ernest Dureuil  var en belgisk turner som deltok under de olympiske leker 1920 i Antwerpen. Dureuil vant en olympisk bronsemedalje i turn under OL 1920 i Antwerpen. Han var med på det belgisk laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen. Sverige vant med 1363,8 poeng foran Danmark med 1324,8 og Belgia på tredje og siste plass med 1094 poeng.
Sør-Kina
Sør-Kina utgjør et geografisk område i Folkerepublikken Kina, som omfatter provinsene Fujian, Guangdong, Guizhou, Hainan, Hunan, Jiangxi, Yunnan og Zhejiang, samt den autonome regionen Guangxi og de to administrative regionene Hongkong og Macao. Det kan også diskuteres om Taiwan skal inkluderes, slik folkerepublikken krever, men Taiwan styres i praksis av Republikken Kina, som selv regner seg som et selvstendig land.
Sør-Kina blir ofte referert til som ei selvstendig faunasone, men i virkeligheten ligger området både i den palearktiske sonen og indomalayiske økosonen. Rent geografisk kan Taiwan inkluderes som en del av Sør-Kina, men øya tilhører ikke nødvendigvis samme zoogeografiske region.
Kai Asphaug
Kai Asphaug (født 9. januar 1920 på Mykleby, Stor-Elvdal, Hedmark, død 20. juli 2006 samme sted) var en norsk kunstmaler og treskjærer. Han var kjent for sine naturmalerier, han malte spesielt østerdalsnatur, og dyr som kan sees der.
Han lagde treskjæringer med kongelige motiv til Braathens flyselskap. Han dekorerte peisen på Stai sykehus, senere hotell, cafe, osv, og han dekorerte i sin tid Busy Butler som ble til Sea Side, på Hamar.
Asphaug er også kjent for å ha felt hannulven «Fridtjof», (nå stilt ut på Skogbruksmuseet på Elverum) 8.februar 1964, den siste ulven som ble felt i Norge på 41 år. Han var også med på å bygge Atnasjø kafe.
Bíódagar
Bíódagar (eng. Movie Days) er en islandsk dramafilm fra 1994 laget av Friðrik Þór Friðriksson.
Plott
Filmen er delvis basert på Friðrik Þór Friðriksson sin barndom på 1960-tallets Island. Filmens hovedperson heter Tómas og han elsker å se filmer. Han lar seg lett inspirere av filmene han ser og det er ikke alltid like enkelt for foreldrene hans å forstå ham. Derfor bestemmer de seg for å sende Tómas til sine besteforeldres gård på landet for å få han på andre tanker. Men Tómas finner i stedet opp sin egen verden laget av scener fra filmer han har sett. Når fantasien begynner å ta overhånd må Tómas ta en avgjørelse; virkelighet eller fantasi.
Medvind (friidrett)
Medvind er et begrep innen friidrett som viser til vindstyrken i løps- og hoppøvelser målt av en vindmåler, et anemometer, i meter per sekund (m/s).
Medvind regnes som en fordel i sprintløpene 100 meter og 200 meter og hekkeløpene 100 meter hekk og 110 meter hekk, samt de andre distansene kortere enn 200 meter, eksempelvis for aldersbestemte årsklasser. Også innen hoppøvelsene lengdehopp og tresteg er medvind regnet som en fordel. Det er derfor etablert regler hvordan medvind skal måles og registreres under offisielle friidrettsstevner. I medvind over 2 m/s vil ikke resultatet bli godkjent som rekord, selv om resultatet er gyldig for å beregne rekkefølgen på utøverne i den aktuelle konkurransen. På engelsk omtales resultater satt i medvind utover tillatt grense som wind-assisted. I løpsøvelsene vil alle løpere i stor grad ha like fordeler av vinden, mens det i hoppøvelsene kan gjøre større utslag. Vind er en del av utendørsidretten, der en utøver kan være mer heldig med værforholdene en den neste.
Vindmåleren skal være 1,22 meter over bakken. Plasseringen på banen i forhold til de ulike øvelsene fremkommer i regeverket, samt når målingen skal foretas i forhold til konkurrentenes utførelse og hvor lenge målingen skal vare.
VM i fotball 2022 – Gruppe E
Gruppe E i VM i fotball 2022 besto av, , og. Kampene i denne gruppa ble spilt mellom 23. og 1. desember. De to beste lagene gikk videre til åttendelsfinalen, mens de to andre lagene ble eliminert.
Tyskland vs Japan
<section end=E1 />
Spania vs Costa Rica
<section end=E2 />
Disiplin
Fair play-poeng vil bli brukt som tiebreaker hvis den samlede og innbyrdes oppgjør rekorden til lagene er lik. Disse er beregnet basert på gule og røde kort mottatt i alle gruppekamper som følger:
Bare ett av fradragene ovenfor kan brukes på en spiller i en enkelt kamp.
Rand-opprøret
Rand-opprøret var et væpnet opprør blant hvite gruvearbeidere i regionen Witwatersrand i Sør-Afrika i mars 1922. Opprøret var en protest mot økende utnytting fra arbeidsgivernes side.
Den framstående politikeren i Det sørafrikanske arbeiderpartiet, Jimmy Green, var en av lederne for opprøret. Da prisen på gull hadde sunket kraftig fra 1919 til 1921, forsøkte selskapene å opprettholde overskuddet ved å kutte i lønnen til arbeiderne. I tillegg ble billigere svarte gruvearbeidarar satt i viktige posisjoner.
Opprøret startet som en streik av hvite gruvearbeidere den 28. desember 1921 og utviklet seg til å bli et åpent opprør mot staten. Arbeiderne overtok byene Benon og Brakpan, samt to forsteder til Johannesburg: Fordsburg og Jeppe. Det sørafrikanske kommunistpartiet tok aktiv del i opprøret på grunn av klassekamp, men gikk imot de rasistiske motivene i streiken. Streiken hadde slagord som: "Verdens arbeidere, foren dere og kjemp for et hvitt Sør-Afrika!"[3]
Fylkesarkiv
Fylkesarkiv er en arkivinstitusjon som er opprettet og drives av en fylkeskommune, og som har ett fylke som geografisk virkeområde. Fylkesarkiver samler inn og bevarer arkivmateriale og annet beslektet kulturarvmateriale fra fylket. Det er seks fylkesarkiv i landet.
Rand-opprøret
Flere kommunister ble drept da opprøret ble undertrykt av statlige styrker. Opprøret tok endelig slutt da militæret ble satt inn av statsminister Jan Smuts og over 200 menneskeliv gikk tapt. Han benyttet 20 000 tropper, artilleri, tanks og bombefly. Politikken hans mistet tiltro etter dette, og han tapte valget i 1924. Valgvinneren ble en koalisjon mellom Nasjonalpartiet og Arbeiderpartiet, som innførte flere lover for å sikrede retten til gruvearbeidarane.
Fylkesarkiv
Historie
Det er opprettet seks fylkesarkiv i Norge. Det eldste er Aust-Agder-Arkivet (i dag en del av Aust-Agder museum og arkiv) som ble opprettet som en egen institusjon i 1958. Det yngste er Vestfoldarkivet, opprettet i 1997. De øvrige fylkesarkivene ble etablert på 1980-90- tallet: Fylkesarkivet i Sogn og Fjordane i 1986 (prøveordning fra 1983), Hordaland fylkesarkiv i 1991, Fylkesarkivet i Oppland i 1995.
Piotr Gawęcki
Piotr Gawęcki (født 24. mai 1989 i Kielce i Polen) er en polsk fotballspiller som spiller spiss for den norske 2.-divisjonsklubben Gjøvik FF.
Fumana arabica
Den blir opptil 25 cm høy og er rikt forgrenet. Bladene er ovale til linjeformede og alle er spredte. De gule blomstene er 12–18 mm store og sitter i en åpen klase. Den vokser i maquis, garrigue, steinete åssider og tørr beitemark, som regel på kalkholdig jord. Arten er utbredt i middelhavsområdet østover fra Sardinia og Italia, inkludert Kreta, Kypros og Nord-Afrika.
Fylkesarkiv
Historie
Det er i dag fylkesarkiv i følgende fylker:
Piotr Gawęcki
Klubber
Gawecki spilte tidligere for Korona Kielce sitt reservelag og fikk sin første divisjons-dubut 27. august 2008 mot GKP Gorzów Wielkopolski. Der scoret han sitt første mål.
Fylkesarkiv
Organisering
Fylkesarkivene er opprettet av fylkeskommunene og eies av disse. Fylkesarkivene ledes som regel av en fylkesarkivar.
Aberdeen-bestiariene
Aberdeen-bestiariene (engelsk: Aberdeen Bestiary) er en av de mest kjente illustrerte bestiarier (dyrebøker) fra middelalderen som består av over 50 manuskripter som er blitt samlet og bevart for ettertiden. Det oppbevares i dag ved biblioteket i Universitetet i Aberdeen i Skottland, registrert som ''Univ Lib. MS 24''. Det er betraktet som et av de flotteste av sin type. Det har betydelig historisk interesse etter som det inneholder notater, skisser og andre vitnemål på hvordan det ble utformet og utført. Aberdeen-bestiariene er beslektet med andre bestiarier fra middelalderen, og særlig Ashmole-bestiariene, som oppbevares ved Bodleian Library, og som muligens er gjort av samme tegner.
Opprinnelse
Informasjonen om verkets opprinnelse og patron (beskytter) er omstendelige og usikre. Opprinnelsen går antagelig tilbake til 1200-tallet og ble eid av en geistlig patron. Manuskriptet er skrevet og illuminert (illustrert) i England. Det ble først listet i 1542 i inventarlisten til Royal manuscripts ved British Library (Old Royal Library) ved Palace of Westminster i London. Biblioteket ble i sin tid opprettet av Henrik VIII og ledet av oldtidsforskeren John Leland. Flere kostbare bøker forsvant fra det kongelige biblioteket i London, og havnet hos ulike samlere. Aberdeen-bestiariene ble antagelig gitt bort en gang tidlig på 1600-tallet.
Kong Jakob av England og Skottland brakte med seg Peter Young fra Skottland for å fungere som kongelig bibliotekar, og hans sønn Patrick tok en aktiv rolle i utviklingen av den kongelige samlingen. Det var antagelig Patrick Young som ga boken bort til Thomas Reid. Reid var forstander av Marischal College i Aberdeen, og sekretær i latin for kongen. Reid ga manuskriptet, sammen med rundt 1350 andre bøker, til Marischal College i tiden 1624-1625. Da dette biblioteket ble katalogisert av Thomas Gray en gang rundt 1670 hadde manuskriptet hylleplasseringen 2.B.XV Sc og ble kalt for Isidori phisiologia. På 1720-tallet ble bøkene ved Marischal College reorganisert og i en katalog for 1726 ble manuskriptet omtalt for første gang, da som MS M 72. Da Marischal College ble en del av Universitetet i Aberdeen i 1860, ble bestiariene en del av universitetssamlingen.
Manuskriptets historie fra før det ble listet i den kongelige samling i 1542 er tvetydig. Det er mulig at det alltid har tilhørt den kongelige familie, anskaffet en gang i middelalderen, men kan også ha bli overtatt fra et nylig oppløst klosterbibliotek. Det er kjent at bestiarier var kongefamiliens interesser på 1200-tallet. Det første bestiarier, gjort en gang mellom 1121 og 1135, ble dedikert dronning Adeliza av Louvain, den andre hustru av kong Henrik I. En annen kopi ble gjort for dronning Eleonore av Aquitaine, den litterært interessert hustruen av kong Henrik II.